Foto: RIA "Novosti" Pentagon rahbari Jyeyms Mettis va Janubiy Koreya mudofaa vaziri Son Yon Mu juma, 26 yanvar kuni uchrashuv o‘tkazadi. «Men juma kuni Havayida Koreya Respublikasi vaziri Son Yon Mu bilan uchrashuv o‘tkazaman», - deya yozdi Mettis Twitter’dagi sahifasida. Tomonlar KXDR atrofidagi vaziyatni muhokama qilish niyatida. Avvalroq, AQSh mudofaa vaziri Jyeyms Mettis yaponiyalik hamkasbi Itsunori Onodera bilan Shimoliy Koreyaga bosimni kuchaytirish muhimligini muhokama qilgandi. Eslatib o‘tamiz, bundan avval KXDR Janubiy Koreyani uzr so‘rashga chaqirgandi.